ফোটন কণা কিভাবে উৎপন্ন হয় তা একটি উদাহরনের মাধ্যমে পরিস্কার করা যাক । আমরা আমাদের বাড়িতে বাল্ব জ্বালাই তা কিভাবে জ্বলে তা একবারও চিন্তা করেছি ? চিন্তা না করে থাকলে কোন সমস্যা নাই আমরা এখন চিন্তা করব । পরমাণুর ইলেকট্রনের শক্তিস্তরের কথা মনে আছে ? আমরা জানি যে ১ম শক্তিস্তরে যে ইলেকট্রন দুটি থাকে এদের থেকে ২য় শক্তিস্তরের ইলেকট্রন গুলোর শক্তি বেশি থাকে তাই না ? এভাবে ৩য় শক্তিস্তরে আরো বেশি । বাল্বের সুইচ ON করার মাধ্যমে বাইরে হতে শক্তি প্রদান করা হয় , তখন ধরি ১ম শক্তিস্তরের ইলেকট্রন এই বাইরের শক্তি পেয়ে ২য় শক্তিস্তরের ইলেকট্রন গুলোর শক্তির সমান হয়ে গেল এবং ২য় শক্তিস্তরে লাফ দিয়ে চলে আসে কিন্তু এটাতো ২য় শক্তিস্তরের ইলেকট্রনরা মেনে নেয়না এরা একে আবার ১ম শক্তিস্তরে পাঠিয়ে দেয় তাই ইলেকট্রনটি অতিরিক্ত শক্তিটুকু ছেড়ে দিয়ে (মনের দুঃখে) আবার ১ম শক্তিস্তরে ফিরে আসে আর এই শক্তিটুকু ফোটন হিসেবে নির্গত হয় । আসলে ফোটন-ই একমাত্র গেজ বোসন যাদের আমরা দেখতে পাই । বাকি বোসনদের দেখতে পাই না শুধু এদের অস্তিত্ব প্রমাণ করা যায় আর তাই অনেক সময় বোসনদের ভার্চুয়াল কণা বলে । যাইহোক এছাড়া আরো অনেক ক্ষেত্রে আমারা ফোটনের দেখা পাই , যেমন কণা ও প্রতিকণা সংস্পর্শে আসলে গামা রশ্মি আকারে শক্তি নির্গত হয় আর গামা রশ্মি হচ্ছে ফোটন ।